Ուինսթոն Չերչիլ (գրող)

Ուինսթոն Չերչիլ (անգլ.՝ Winston Churchill,նոյեմբերի 10, 1871(1871-11-10)[…], Սենթ Լուիս, Միսսուրի, ԱՄՆ - մարտի 12, 1947(1947-03-12)[…], Ուինթեր Փարք, Օրինջ շրջան, Ֆլորիդա, ԱՄՆ), ամերիկացի գրող, բանաստեղծ և հրապարակախոս։


== Կենսագրություն ==
Ուինսթոն Չերչիլը  ծնվել է Միսսուրի նահանգի Սենթ Լուիս քաղաքում՝  Էդվարդ Սպալդինգ Չերչիլի և Էմմա Բել Բլեյնի ընտանիքում։ Ուսումը ստացել է Միսսուրի նահանգի Սմիթի ակադեմիայում, այնուհետև, ԱՄՆ ռազմածովային ակադեմիայում, որն ավարտել է 1894 թվականին։ Ռազմածովային ակադեմիայում Չերչիլը զբաղվել է գիտական գործունեությամբ և վարել է ակտիվ ուսանողկան կյանք։ Նա նաև զբաղվել է սպորտով և փորձառու սուսերամարտիկ է եղել, ինչպես նաև Անապոլիսում ստեղծել է առաջին չորս հոգանոց թիմը  Ակադեմիական թիավարությունում, որը և ղեկավարել է երկու տարի։  Ակադեմիան ավարտելուց հետո Չերչիլը դարձավ խմբագիր  Army and Navy Journal  տպագրությունում։ Շուտով թողում է  ԱՄՆ նավատորմը՝ որպեսզի իրեն նվիրի գրական գործունեությանը։ 1895 թվականին դարձավ Cosmopolitan թերթի խմբագիր, չնայած մոտ մեկ տարի աշխատելուց հետո թողեց խմբագրատունը, որպիսի գրքեր գրելու համար ավելի շատ ժամանակ ունենա։ Թեև Չերչիլը զբաղվում էր բանաստեղծություններ գրելով և լրագրությամբ, այնուամենայնիվ նա մեծ ճանաչում ձեռք բերեց՝ որպես արձակագիր։


== Կարիերա ==
Չերչիլի առաջին վեպը «Հռչակավորը» աշխատությունն էր, որը լույս է տեսել 1898 թվականին։ Սա նրա առաջին լուրջ գրական փորձը չէր. «Պրն. Քիգանի փախուստը» պատմվածքը լույս է տեսել դեռևս 1896 թվականին, իսկ ավելի ուշ ՝ 1903 թվականին, վերահրատարակվել է նկարազարդ ձևաչափով։ Չերչիլի հաջորդ վեպը ՝ «Ռիչարդ Քարվել», հրատարակված 1899 թվականին, ունեցավ ֆենոմենալ հաջողություն. երկրում, որտեղ ապրում էր 76 միլիոն մարդ, վաճառվել էր  մոտ 2 միլիոն օրինակ, ինչը Չերչիլին բերեց զգալի հոնորար։ Ուինսթոն Չերչիլի հաջորդ երկու աշխատանքները ՝ «Ճգնաժամը» (The Crisis, 1901) և «Խաչմերուկը» (The Crossing, 1904), նույնպես շատ հաջող էին։
Չերչիլի առաջին վեպերը գրվել են պատմական թեմաների շուրջ, բայց նրա հետագա ստեղծագործությունների սյուժեներում արդեն երևում են ժամանակակից ԱՄՆ գրողի ոճը։ Գրողը փորձել է իր ստեղծագործություններում աչքի ընկնող տեղ հատկացնել քաղաքական հայացքներին։ 

1898 թվականինին Չերչիլը  Չարլզ Փլաթի նախագծով իր համար կառուցեց առանձնատուն  Կորնոյում։ Մասնակցում էր Կորնեի գեղարվեստական հայրենակցության գործունեությանը, նաև զբաղվում էր քաղաքականությամբ։ 1903 և 1905 թվականներին ընտրվեց նահանգի օրենսդիր մարմնում ։ 1906 թվականին փորձեց առաջադրվել Հանրապետական կուսակցության կողմից Նյու-Հեմփշիր նահանգապետի պաշտոնում, սակայն ձախողվեց։ 1912 թվականին առաջադրվեց որպես թեկնածու Առաջադիմական կուսակցության կողմից, բայց չհաղթեց ընտրություններում  և որոշեց հեռանալ քաղաքականությունից։ 1917 թվականին այցելեց  Առաջին համաշխարհային պատերազմի մարտադաշտեր, իսկ ավելի ուշ գրեց իր տեսածի վերաբերյալ առաջին լուրջ հրապարակախոսական աշխատանքը։
Դրանից  որոշ ժամանակ անց, Չերչիլը զբաղվեց գեղանկարչությամբ, նկարում էր ջրաներկով. Նա հայտնի դարձավ իր բնապատկերների շնորհիվ։ Նրա որոշ գործեր այժմ գտնվում են Հուդ Արվեստի թանգարանում (որը հանդիսանում է Դարթմուտի քոլեջի Հոփկինսի արվեստի կենտրոնի  մասնաճյուղ) Հանովերում, ինչպես նաև Սուրբ Կոդենս ազգային պատմական թանգարանում Կորնիշ  քաղաքում։
1919 թվականին Չերչիլը որոշեց դադարեցնել գրելը և հեռացավ հասարակական կյանքից։ Այս ամենի արդյունքում նա աստիճանաբար մոռացության մատնվեց հասարակության կողմից։ Երկու տասնամյակում. 1940 թվականին լույս տեսավ նրա առաջին գիրքը ՝ «Անհայտ ուղին» (The Uncharted Way) վերնագրով։ Դրանում նա զարգացնում է կրոնի վերաբերյալ իր տեսակետները։ Նա չի ձգտել ստեղծագործության գովազդին և դրան շատ քիչ ուշադրություն է դարձրել։ Իր մահվանից  առաջ Չերչիլն ասաց. «Հիմա ինձ համար շատ դժվար է մտածել վիպագիր լինելու մասին, որովհետև այս ամենը թվում էր, թե կատարվում էր մեկ այլ կյանքում»։


== Անձնական կյանք և մահ ==
Ուինսթոն Չերչիլը 1947 թվականին սրտամկանի ինֆարկտից մահանում է Ֆլորիդա նահանգի Ուինթեր Փարք քաղաքում։ 1945 թվականին  հիսուն տարեկան հասակում մահանում է նրա կինը՝ Մաբել Հարլաքենդեն Հոլլը. Նրանք ունեին երեք երեխաներ։ Հետագայում նրա որդին ՝ Քրեյթոն Չերչիլը, դարձավ Ամերիկայում հայտնի  սոմելիեր։


=== Հարաբերությունները Մեծ Բրիտանիայի վարչապետ Ուինսթոն Չերչիլի հետ ===
Չերչիլ-գրողը ծանոթ էր և երբեմն էլ նամակներ էր փոխանակում իր անվանակցի հետ, ով Մեծ Բրիտանիայի վարչապետն էր և նույնպես գրող էր։ Այնուամենայնիվ, առաջինը հենց ամերիկյան Չերչիլը լայն համբավ ձեռք բերեց, և 1890 թվականներին նա շատ ավելի հայտնի  էր լայն շրջանակներին, քան իր բրիտանացի գործընկերը։
Մեծ Բրիտանացի Չերչիլը, ում հայտնի դարձավ  իր ամերիկյան անվանակցի գործերից, գրեց նրան և որոշեց ստորագրել իր գործերը «Ուինսթոն Սպենսեր Չերչիլ» անունով, որպեսզի ընթերցողները կարողանան հեշտությամբ տարբերակել երկու հեղինակների աշխատանքները։ Նրա անվանակիցը սատարեց նրա գաղափարը և պատասխանեց նրան, որ կորոշեր նույնը անել, եթե նա ունենար մի քանի անուններ։ Այնուամենայնիվ, խստորեն ասելով, նա սկսեց ստորագրել Ուինսթոն Ս. Չերչիլը ՝ դրանով իսկ օգտագործելով իր սեփական կրիպտոնը, որոնցով նա ստորագրում էր նամակներում։
Երկու Չերչիլների կյանքը մի շարք հետաքրքիր զուգահեռներ ունեն։ Նրանք երկուսն էլ բարձրագույն կրթություն են ստացել զինված ուժերի ուսումնական հաստատություններում և որոշակի ժամանակ անցկացրել ծառայության մեջ (մեկը ՝ նավատորմի, մյուսը ՝ ցամաքային զորքերում)։ Երկուսն էլ գրողներ ու նկարիչներ էին։ Երկուսն էլ քաղաքական գործիչներ էին, չնայած որ համեմատությունն այստեղ այնքան էլ տեղին չեն, քանի որ Մեծ Բրիտանացի Չերչիլը շատ ավելի փայլուն կարիերա ստեղծեց այս ոլորտում։


== Ստեղծագործություններ ==


=== Արձակ ===
Mr. Keegan's Elopement (1896)
The Celebrity (1898)
Richard Carvel (1899)
The Crisis (1901)
Mr. Keegan's Elopement (1903)
The Crossing (1904)
Coniston (1906)
Mr. Crewe's Career (1908)
A Modern Chronicle (1910)
The Inside of the Cup (1913)
A Far Country (1915)
The Dwelling-Place of Light (1917)


=== Այլ աշխատանքներ ===
Richard Carvel; ներկայացումը բեմադրվել է Բրոդվեյում, (1900–1901)
The Crisis; ներկայացումը բեմադրվել է Բրոդվեյում, (1902)
The Crossing; ներկայացումը բեմադրվել է Բրոդվեյում, (1906)
The Title Mart; ներկայացումը բեմադրվել է Բրոդվեյում, (1906)
A Traveller In War-Time (1918)
Dr. Jonathan;  երեք գործողությամբ ներկայացում (1919)
The Uncharted Way (1940)


== Ծանոթագրություններ ==


== Արտաքին հղումներ ==
The Churchill Society
History buff recounts tale of two Churchills(չաշխատող հղում)
Ուինսթոն Չերչիլ (գրող)ի գործերը Գուտենբերգ նախագծում